  Майя Бывальцева Владимир Высоцкийлэсь творчествозэ гажасьёс понна Удмуртиысь Йӧскалык лыдӟетъюрт Ижкарысь «Строитель» лулчеберетъя юртэн ӵош (Коммуръёслэн урамзы, 353а) 1-тӥ тулыспалэ литературая но крезьгуръя «Я, конечно, вернусь…» ӝыт радъя. Со сярысь ивортэ лыдӟетъюртлэн пресс-службаез. Кылбурчилэн но актёрлэн юбилеезлы (25-тӥ толшоре солы 80 арес тырмысал) сӥзем ужрадэ Ижкарысь творчествоя коллективъёс но нимаз кырӟасьёс люкаськозы. Озьы ик аслаз Высоцкийлэн куараез чузъяськоз — солэн лулэ-сюлме пырись кылбуръёсыз но кырӟанъёсыз. «Я всегда во всё светлое верил…» адӟытонын Йӧскалык лыдӟетъюрт фондаз возиськись Владимир Высоцкий сярысь пӧртэм изданиосты возьматоз: солэн кылбуръёсыныз бичетъёсты (со пӧлын нырысетӥез — 1981-тӥ арын потэм «Нерв»), кылбурчилэн но актёрлэн улонэз сярысь гожтэмъёс, солэсь кылосбур творчествозэ эскеронъёс. Книгаос но статьяос пӧлын Ижысь авторъёсын гожтэмъёсыз но ӧжыт ӧвӧл — Леонид Романовен, Яков Корманэн, Виктор Чулковен, Владимир Правиловен но мукетъёсыныз. Со пӧлын тодмо коллекционерлэн Алексей Краснопёровлэн «Комсомолец Удмуртии» газетын 1990-тӥ арын потэм ивортонэз. Со Владимир Высоцкийлэн Ижкарысь театръёсысь актёръёсын но ителлигенциен пумиськонысьтыз стенограмма. Ужрадэ вань мылкыд карисьёсты ӧтё. Кутсконэз 18 часын, пыронэз эркын.  Тегъёс: Лулчеберет Ижкар Удмуртия буреваён Йӧскалыклыдӟетъюрт  